CELEX: 32009L0027
Language: sl
Date: 2009-04-07 00:00:00
Title: Direktiva Komisije 2009/27/ES z dne 7. aprila 2009 o spremembi nekaterih prilog k Direktivi 2006/49/ES Evropskega parlamenta in Sveta v zvezi s tehničnimi določbami glede upravljanja s tveganji (Besedilo velja za EGP)

8.4.2009   
            
            
               SL
            
            
               Uradni list Evropske unije
            
            
               L 94/97
            
         
      DIREKTIVA KOMISIJE 2009/27/ES
   z dne 7. aprila 2009
   o spremembi nekaterih prilog k Direktivi 2006/49/ES Evropskega parlamenta in Sveta v zvezi s tehničnimi določbami glede upravljanja s tveganji
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2006/49/ES Evropskega parlamenta in Sveta z dne 14. junija 2006 o kapitalski ustreznosti investicijskih podjetij in kreditnih institucij (1) ter zlasti točke (g) pododstavka 1 člena 41 Direktive,
   ob upoštevanju naslednjega:
   
               (1)
            
            
               Za zagotovitev skladnega izvajanja in skladne uporabe Direktive 2006/49/ES v vsej EU sta leta 2006 Komisija in Odbor evropskih bančnih nadzornikov ustanovila delovno skupino (skupina za prenos direktive o kapitalskih zahtevah – CRDTG), katere naloga je razpravljati o težavah v zvezi z izvajanjem in uporabo Direktive in jih reševati. Po mnenju CRDTG bi bilo treba nekatere tehnične določbe iz prilog I, II in VII Direktive 2006/49/ES natančneje določiti, da bi se zagotovila njihova skladna uporaba. Poleg tega nekatere določbe niso primerne za prakse dobrega upravljanja s tveganji kreditnih institucij. Zato je primerno te določbe prilagoditi.
            
         
               (2)
            
            
               Direktivo 2006/49/ES je torej treba ustrezno spremeniti.
            
         
               (3)
            
            
               Ukrepi, predvideni s to direktivo, so v skladu z mnenjem Evropskega odbora za bančništvo –
            
         SPREJELA NASLEDNJO DIREKTIVO:
   Člen 1
   Direktiva 2006/49/ES se spremeni:
   
               1.
            
            
               Priloga I se spremeni:
               
                           (a)
                        
                        
                           točka 8.B se nadomesti z naslednjim:
                           „B.   OBRAVNAVA KUPCA ZAVAROVANJA
                           Za stranko, ki prenese kreditno tveganje (‚,kupca zavarovanja‘), se pozicije določijo kot zrcalna slika prodajalca zavarovanja, z izjemo kreditnega zapisa (ki ne ustvari kratke pozicije izdajatelja). Če v danem trenutku obstaja prodajna opcija v kombinaciji s stopnjevanjem, se tak trenutek obravnava kot zapadlost zavarovanja. V primeru prvega neplačila kreditnih izvedenih finančnih instrumentov in kreditnih izvedenih finančnih instrumentov n-tega neplačila se namesto načela zrcalne slike uporabi naslednji postopek.
                           
                              Kreditni izvedeni finančni instrumenti na podlagi prvega neplačila
                           
                           Če institucija pridobi kreditno zavarovanje za več referenčnih subjektov na osnovi kreditnega izvedenega finančnega instrumenta pod pogoji, da prvo neplačilo med sredstvi sproži plačilo in da ta kreditni dogodek prekine pogodbo, lahko institucija v skladu s tabelo 1 te priloge izravna posebno tveganje referenčnega subjekta z najnižjo zahtevo za posebno tveganje med osnovnimi referenčnimi subjekti.
                           
                              Kreditni izvedeni finančni instrument na podlagi n-tega neplačila
                           
                           Če n-to neplačilo med izpostavljenostmi sproži plačilo s kreditnim zavarovanjem, lahko kupec zavarovanja edino izravna posebno tveganje, če je bilo zavarovanje pridobljeno za neplačila 1 do n-1, ali če so se n-1 neplačila že zgodila. V teh primerih se uporablja metodologija, določena zgoraj, za kreditne izvedene finančne instrumente na podlagi prvega neplačila, ustrezno spremenjena za produkte n-tega neplačila.“;
                        
                     
                           (b)
                        
                        
                           v točki 14 se tabela 1 nadomesti z naslednjim:
                           
                              „Tabela 1
                           
                           
                                       Kategorije
                                    
                                    
                                       Uteži za izračun kapitalske zahteve za posebno tveganje
                                    
                                 
                                       Dolžniški vrednostni papirji, ki jih izdajo ali za katere jamčijo enote centralne ravni držav ali ki jih izdajo centralne banke, mednarodne organizacije, multilateralne razvojne banke ali enote regionalne ali lokalne ravni držav članic in bi bili upravičeni do stopnje 1 kreditne kvalitete ali bi prejeli utež tveganja 0 % na podlagi pravil za tehtanje izpostavljenosti v skladu s členi 78 do 83 Direktive 2006/48/ES.
                                    
                                    
                                       0 %
                                    
                                 
                                       Dolžniški vrednostni papirji, ki jih izdajo ali za katere jamčijo enote centralne ravni držav ali ki jih izdajo centralne banke, mednarodne organizacije, multilateralne razvojne banke ali enote regionalne ali lokalne ravni držav članic in bi bili upravičeni do stopnje 2 ali 3 kreditne kvalitete na podlagi pravil za tehtanje izpostavljenosti v skladu s členi 78 do 83 Direktive 2006/48/ES, dolžniški vrednostni papirji, ki jih izdajo ali za katere jamčijo institucije in ki imajo zunanjo bonitetno oceno primerne ECAI ter bi bili upravičeni do stopnje kreditne kvalitete 1 ali 2 na podlagi pravil za tehtanje izpostavljenosti v skladu s členi 78 do 83 Direktive 2006/48/ES, dolžniški vrednostni papirji, ki jih izdajo ali za katere jamčijo institucije in bi bili upravičeni do stopnje kreditne kvalitete 3 na podlagi pravil za tehtanje izpostavljenosti v skladu z odstavkom 29 dela 1 Priloge VI k Direktivi 2006/48/ES, in dolžniški vrednostni papirji, ki jih izdajo ali za katere jamčijo podjetja in bi bili upravičeni do stopnje kreditne kvalitete 1, 2 ali 3 na podlagi pravil za tehtanje izpostavljenosti v skladu s členi 78 do 83 Direktive 2006/48/ES.
                                       Druge postavke kvalificiranih izdajateljev, opredeljene v odstavku 15.
                                    
                                    
                                       0,25 % (preostali čas do končne zapadlosti šest mesecev ali manj)
                                       1,00 % (preostali čas do končne zapadlosti več kot šest mesecev do in vključno s 24 meseci)
                                       1,60 % (preostali čas do zapadlosti, daljši od 24 mesecev)
                                    
                                 
                                       Dolžniški vrednostni papirji, ki jih izdajo ali za katere jamčijo enote centralne ravni države, ki jih izdajo centralne banke, mednarodne organizacije, multilateralne razvojne banke ali enote regionalne ali lokalne ravni držav članic ali institucije in bi bili upravičeni do stopnje kreditne kvalitete 4 ali 5 na podlagi pravil za tehtanje izpostavljenosti v skladu s členi 78 do 83 Direktive 2006/48/ES, dolžniški vrednostni papirji, ki jih izdajo ali za katere jamčijo institucije in bi bili upravičeni do stopnje kreditne kvalitete 3 na podlagi pravil za tehtanje izpostavljenosti v skladu z odstavkom 26 dela 1 Priloge VI Direktive 2000/48/ES, in dolžniški vrednostni papirji, ki jih izdajo ali za katere jamčijo podjetja in bi bili upravičeni do stopnje kreditne kvalitete 4 v skladu s pravili za tehtanje izpostavljenosti v skladu s členi 78 do 83 Direktive 2006/48/ES. Izpostavljenosti, za katere kreditna ocena s strani imenovane ECAI ni na voljo.
                                    
                                    
                                       8,00 %
                                    
                                 
                                       Dolžniški vrednostni papirji, ki jih izdajo ali za katere jamčijo enote centralne ravni držav, ki jih izdajo centralne banke, mednarodne organizacije, multilateralne razvojne banke ali enote regionalne ali lokalne ravni držav članic ali institucije in ki bi bili upravičeni do stopnje kreditne kvalitete 6 na podlagi pravil za tehtanje izpostavljenosti v skladu s členi 78 do 83 Direktive 2006/48/ES, in dolžniški vrednostni papirji, ki jih izdajo ali za katere jamčijo podjetja in bi bili upravičeni do stopnje kreditne kvalitete 5 ali 6 na podlagi pravil za tehtanje izpostavljenosti v skladu s členi 78 do 83 Direktive 2000/48/ES.
                                    
                                    
                                       12,00 %“
                                    
                                 
                     
         
               2.
            
            
               v Prilogi II se točka 11 nadomesti z naslednjim:
               
                           „11.
                        
                        
                           Če je kreditni izvedeni finančni instrument, vključen v trgovalno knjigo, sestavni del notranjega varovanja in je kreditno zavarovanje priznano v skladu z Direktivo 2006/48/ES, se šteje, da ni nikakršnega tveganja nasprotne stranke, ki bi izhajalo iz pozicije v kreditnem izvedenem finančnem instrumentu. Kot drugo možnost lahko institucija za namene izračunavanja kapitalskih zahtev za tveganje nasprotne stranke stalno vključuje vse kreditne izvedene finančne instrumente, vključene v trgovalno knjigo, ki so sestavni del notranjega varovanja pred tveganji ali se kupijo kot zavarovanje proti izpostavljenosti CCR, kreditno zavarovanje pa je priznano v skladu z Direktivo 2006/48/ES.“;
                        
                     
         
               3.
            
            
               točka 3 dela C Priloge VII se nadomesti z naslednjim:
               
                           „3.
                        
                        
                           Brez poseganja v določbe odstavkov 1 in 2, kadar institucija varuje izpostavljenosti bančne knjige z uporabo kreditnega izvedenega finančnega instrumenta iz trgovalne knjige (z uporabo notranjega varovanja), se šteje, da izpostavljenost bančne knjige ni varovana za namene izračuna kapitalskih zahtev, razen če institucija od primernega tretjega dajalca zavarovanja za izpostavljenost bančne knjige kupi kreditni izvedeni finančni instrument, ki izpolnjuje zahteve, določene v odstavku 19 dela 2 Priloge VIII k Direktivi 2006/48/ES. Če je tako zavarovanje tretje osebe kupljeno in priznano kot varovanje za postavko bančne knjige za namene izračunavanja kapitalskih zahtev, v trgovalno knjigo ne bi bila vključena niti notranje varovanje s kreditnim izvedenim finančnim instrumentom niti zunanje varovanje s kreditnim izvedenim finančnim instrumentom za namene izračunavanja kapitalskih zahtev, brez poseganja v drugi stavek točke 11 Priloge II.“
                        
                     
         Člen 2
   1.   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. oktobra 2010. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.
   Uporabljajo se od 31. decembra 2010.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalnega prava, ki jih sprejmejo na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 7. aprila 2009
      
         
            Za Komisijo
         
         Charlie McCREEVY
         
         
            Član Komisije
         
      
   
   
      (1)  UL L 177, 30.6.2006, str. 201.